cyanic-selkie/wikianc huggingface dataset:
எஸ். ராஜேந்திர பாபு
'''எஸ். ராஜேந்திர பாபு ' (S. Rajendra Babu'') என்பவா் இந்தியாவின் 34 வது தலைமை நீதிபதியாக பதவி வகித்தாா். இவர் இந்தியாவின் தேசிய மனித உரிமைகள் ஆணையத்தின் தலைவராகவும் பணியாற்றினார்.
வாழ்க்கை வரலாறு
எஸ். ராஜேந்திர பாபு, பெங்களூரில் 1939 ஆம் ஆண்டு சூன் 1 அன்று பிறந்தார். கர்நாடக பல்கலைக்கழகத்தின் கீழ் உள்ள பெல்காம் ராஜா ராஜ் லகாமகெளதா சட்டக் கல்லூரியில் இருந்து தனது இளங்கலை சட்டப் பட்டத்தைப் பெற்றாா்.
தொழில் வாழ்க்கை
1988 ஆம் ஆண்டு பிப்ரவரி மாதம் கர்நாடக உயர்நீதி மன்றத்தின் நிரந்தர நீதிபதியாக நியமிக்கப்பட்டார். இவர் 1997 ஆம் ஆண்டு செப்டம்பர் 25 ஆம் நாள் இந்திய உச்ச நீதிமன்றத்தின் நீதிபதியாக நியமிக்கப்பட்டார். 2004 ஆம் ஆண்டு மே 2 அன்று உச்சநீதி மன்றத்தின் மூத்த துணை நீதிபதியாக இருந்த நீதிபதி வி. நா. கரே இந்தியாவின் தலைமை நீதிபதியாகப் பதவியேற்றார். இவரது பதவிக்காலம் ஒரு மாதத்திற்கும் குறைவானது ஆகும். இவர் 2004 ஆம் ஆண்டு சூன் 01 அன்று தனது 65 வது பிறந்தநாளில் ஓய்வு பெற்றார்.
உச்ச நீதிமன்றத்தில் அவரது பதவிக்காலத்தில், பாபு உரிமையியல் சட்டம், குற்றவியல் சட்டம், அரசியலமைப்பு சட்டம், சுற்றுச்சூழல் சட்டம், வரி விதிப்பு, கார்ப்பரேட் சட்டம் மற்றும் அறிவுசார் சொத்து கருத்தகள் சார்ந்த வழக்குகளில் பல தரப்பு தீர்ப்புகளை வழங்கினார். இந்திரா காந்தியின் படுகொலைக்குப் பின்னர், சீக்கியர்களுக்கு எதிரான கலவரம் தொடர்பான வழக்கில் பாபு கும்பல் உளவியலைப் பகுப்பாய்வு செய்தார். இவர் 1986 ஆம் ஆண்டு இசுலாமிய (விவாகரத்து உரிமைகள் பாதுகாப்பு) சட்டத்தின் விதிகளால் வழங்கப்பட்டுள்ள வசதிகளையும் விளக்கினார்.
2007 ஏப்ரல் 2 ஆம் தேதி தேசிய மனித உரிமைகள் ஆணையத்தின் ஐந்தாவது தலைவராகப் பதவியேற்றார். இந்தப் பதவியில் 2009 ஆம் ஆண்டு மே 31 வரை பதவி வகித்தார்.
நீதித்துறைப் பணிக்காலத்திற்குப் பிந்தைய காலம்
பாபு தற்போது இந்திய அறிவியல் பல்கலைக்கழகத்தின் தேசிய சட்டப் பள்ளியில் ஐசிஐசிஐ தலைவராக (பேராசிரியர்) உள்ளாா். வேதாந்தாவில் அதிக ஆர்வமாக உள்ளவா். பாபு 25 ஆண்டுகளுக்கும் மேலாக  சமூக நலப் பணிக்காக பயிற்சியளித்து வருகிறார். அதுமட்டுமின்றி சர்வதேச செவிலியர் சேவை சங்கத்தின் தலைவராக உள்ளாா்.
மரியாதை
2005 ஆம் ஆண்டில் கர்நாடகா பல்கலைக் கழகம் இவரது கல்வி மற்றும் சேவையைக் கருத்தில் கொண்டு கௌரவ முனைவர் பட்டம் வழங்கியது.
வெளி இணைப்பு
பகுப்பு:1939 பிறப்புகள் பகுப்பு:இந்தியத் தலைமை நீதிபதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:20 ஆம் நூற்றாண்டு இந்திய வழக்கறிஞர்கள்
ஸ்ரீ சக்தி பொறியியல் கல்லூரி
கோயம்புத்தூரில் உள்ள ஸ்ரீ சக்தி பொறியியல் கல்லூரி, சென்னை அண்ணா பல்கலைக்கழகத்துடன் இணைக்கப்பட்ட ஒரு சுயநிதிப் பொறியியல் கல்லூரி ஆகும்.
நிர்வாகம்
ஸ்ரீ சக்தி அறக்கட்டளையினால் 2010 ஆம் ஆண்டு இக்கல்லூரி தொடங்கப்பெற்றது. இதனை நிறுவியவர் திரு தர்மலிங்கம் ஆவார்.
அமைவிடம்
கோயம்புத்தூரில் இருந்து ஊட்டிக்கு செல்லும் தேசிய சாலையில், கோயம்புத்தூரில் இருந்து சுமார் 25 கி.மீ.தொலைவில் உள்ள காரமடையில் அமைந்துள்ளது.
பாடப்பிரிவுகள்
இக்கல்லூரியில் ஐந்து இளநிலைப் பொறியியல் பட்டப் படிப்புகளும் ஒரு முதுநிலை பட்டப்படிப்பும் பயிற்றுவிக்கப்படுகின்றன.
மன்னார் தொடருந்துப் பாதை
மன்னார் தொடருந்துப் பாதை (Mannar Line) என்பது இலங்கையின் உள்ள ஒரு தொடருந்துப் பாதை ஆகும். இது வடக்குப் பாதையில் இருந்து மதவாச்சி சந்தியில் இருந்து பிரிந்து வட-மேற்கே வட மத்திய, மற்றும் வடக்கு மாகாணங்களுக்கூடாக சென்று தலைமன்னாரில் முடிவடைகின்றது. 106 கிமீ (66 மைல்) நீளமான இப்பாதையில் 11 தொடருந்து நிலையங்கள் அமைந்துள்ளன. இப்பாதை முதன் முதலாக 1914 ஆம் ஆண்டில் திறக்கப்பட்டது.
வரலாறு
இலங்கைக்கும் இந்தியாவுக்கும் இடையே தொடருந்துப் பாதை ஒன்றை அமைக்கும் திட்டத்தில் மன்னார் பாதை திறக்கப்பட்டது. இரு நாடுகளுக்கும் இடையே 22 மைல் நீளப் பாலம் ஒன்று அமைப்பதற்காக மதராசு ரெயில்வே பொறியாளர்களால் 1894 ஆம் ஆண்டில் திட்டமிடப்பட்டது. இத்திட்டத்துக்கான தொழினுட்ப அச்சுப்படி வரையப்பட்டு, செலவுப் பகுப்பாய்வும் செய்யப்பட்டது. மன்னார் தீவில் அமைந்துள்ள தலைமன்னாரையும் இலங்கைப் பெரும் பரப்பையும் இணைக்கும் மன்னார் பாதை 1914 ஆம் ஆண்டில் அமைக்கப்பட்டது. இந்தியப் பகுதியில் தனுஷ்கோடி வரை தொடருந்துப் பாதை நீடிக்கப்பட்டது. ஆனாலும் இரு நாடுகளையும் இணைக்கும் பன்னாட்டுத் தொடருந்துப் பாலம் நிர்மாணிக்கப்படவில்லை.
மேற்கோள்கள்
பகுப்பு:இலங்கையின் தொடருந்துப் பாதைகள் பகுப்பு:வட மாகாணம், இலங்கை பகுப்பு:வடமத்திய மாகாணம், இலங்கை
ரிசார்ட்ஸ் வேல்டு மணிலா தாக்குதல், 2017
தாக்குதல்
ஜூன் 2, 2017 நள்ளிரவிற்குப் பின்னர் ரிசார்ட்ஸ் வேல்டு மணிலா கட்டிடத்தில் நடத்தப்பட்ட தாக்குதல் இசுலாமிய அரசு அமைப்பின் தாக்குதலாக இருக்கலாம் என முதலில் சந்தேகிக்கப்பட்டது. சூதாட்ட மையம் மற்றும் தங்கும் விடுதி அமைந்துள்ள இரண்டாவது மாடியில் நடத்தப்பட்ட தாக்குதலில் 54 பேர் காயமடைந்தனர். இதில் பாதுகாப்பு பணியாளரும் ஒருவர். அவர் தவறுதலாக தன்னைத்தானே சுட்டுக் கொண்டதால் காயமடைந்தார். சூதாட்ட மேசையில் எரிபொருளை ஊற்றி தாக்குதல்தாரி தீவைத்ததால் ஏற்பட்ட புகையினால் பொதுமக்கள் பாதிக்கப்பட்டனர். தாக்குதலாளி கொள்ளையடிக்கும் நோக்கிலேயே இத்தாக்குதலை நடத்தியுள்ளார். தாக்குதலாளியின் கைப்பயிலிருந்து 23 இலட்சம் அமெரிக்க டாலர்கள் (11.3 கோடி பிலிப்பன்ஸ் பெசோ) மதிப்புடைய சூதாட்ட வில்லைகள் (Gaming chips) கைப்பற்றப்பட்டன. தாக்குதலில் தாக்குதல்தாரி கொல்லப்பட்டார்.
மேற்கோள்கள்
பகுப்பு:2017 நிகழ்வுகள்
உசாகி சூறாவளி
வளிமண்டலவியல் வரலாறு
பிலிப்பீன்சின் கிழக்கு பகுதியான லுசானில் செப்டம்பர் 15 இல், வெப்ப சலனம் அல்லது குறைந்த அழுத்த பகுதி உருவானது. இதை ஜப்பான் வானிலை ஆய்வு மையம் (JMA) ஒரு வெப்பமண்டலம் உருவாகியுள்ளதென உறுதிசெய்தது. இதனை செப்டம்பர் 16 இல் கூட்டு சூறாவளி எச்சரிக்கை மையமும் (JTWC) உறுதி செய்தது. இதற்கு முதலில் பிலிப்பீன்சின் உள்ளூர் பெயரான Odette என்று பெயர் ஒதுக்கப்பட்டது. அதே நாளில் இது வெப்பமண்டல சூறாவளியாகத் தரமுயர்த்தப்பட்டு, "உசாகி" (Usagi) என்று பெயர் மாற்றப்பட்டது. இச்சூறாவளி 10 நிமிடத்திற்கு 205 கிமீ வேகத்தில் (125 மைல்) வீசியது. அதன்பின் செப்டம்பர் 20 ம் தேதி, உசாகி 75 கிமீ (47 மைல்) வேகத்தில் வீசியது.
பாதிப்பு
பிலிப்பைன்ஸ் வடகிழக்கு அரோரா மாகாணத்தில் பயணிகள் படகு கவிழ்ந்து மூழ்கியதால் 20 வயதான பெண், 50 வயது மனிதன் உட்படப் பலர் காணாமல் போனார்கள். கேத்தே பசிபிக் ஏர்வேஸ் ஹொங்கொங் பன்னாட்டு வானூர்தி நிலையம் 360 விமானங்கள் 6 மணி நேரம் 21 செப்டம்பர் அன்று ரத்து செய்யப்பட்டதாக அறிவித்தது. தைவானில், 3000 க்கும் மேற்பட்ட மக்கள் வெள்ளம்-புரண்ட பகுதிகளில் பாதிக்கப்பட்டனர். மற்றும் சீனாவில் 25 பேர் இறந்ததாக சீனா அறிவித்தது.
வெளி இணைப்புகள்
பகுப்பு:வெப்ப மண்டலச் சூறாவளிகள்
கீழப்பெரம்பை ஊராட்சி
கீழப்பெரம்பை ஊராட்சி (Keelaperambai Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏழையின் ஆஸ்தி
உசாத்துணை
பகுப்பு:1955 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சௌகார் ஜானகி நடித்த திரைப்படங்கள்
கிகுயு மொழி
கிகுயு மொழி என்பது நைகர் காங்கோ மொழிக்குடும்பத்தை சேர்ந்த பண்டு மொழிகளுள் ஒன்றாகும். இம்மொழி கென்யாவில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இம்மொழி இலத்தீன் எழுத்துக்களை ஒத்த எழுத்துக்களைக்கொண்டே எழுதப்படுகிறது.
மேற்கோள்கள்
பகுப்பு:நைகர்-கொங்கோ மொழிகள்
குப்யா
குப்யா என்பது கொடவர் இன ஆண்கள் அணியும் உடை. கர்நாடகத்தின் குடகு மாவட்டத்தைச் சேர்ந்த கொடவர், திருமணக்காலத்திலும் இறப்பு நிகழ்ச்சிகளிலும் வெள்ளை நிற குப்யா ஆடையையும், மற்றோர் கருப்பு நிற குப்யாவையும் அணிகின்றனர். இந்த உடை கோட் போன்ற அமைப்பில், கால் முட்டி வரை நீண்டிருக்கும். இந்த ஆடை பருத்தியில் நெய்யப்பட்டதாகும். இன்றைய கொடவர் இன ஆண்கள் கருப்பு நிற குப்யா ஆடையை வெள்ளை நிற முழுக்கை சட்டைக்கு மேல் அணிகின்றனர். தலைப்பாகையும், இடுப்பில் குப்யாவின் மேல் சிவப்பு நிற துண்டையும் கட்டுகின்றனர்.
சான்றுகள்
பகுப்பு:இந்திய உடைகள் பகுப்பு:கர்நாடகப் பண்பாடு
படிகவியல் ஆய்வுகள்
சுருக்கப்படுத்துதலும் சுட்டுவரிசைப்படுத்துதலும்
இந்த சஞ்சிகை கீழ்காண் பகுதிகளில் சுருக்கப்படுத்துதல் மற்றும் சுட்டுவரிசைப்படுத்துதல் செய்யப்படுகிறது:
மேற்கோள்கள்
பகுப்பு:படிகவியல் பகுப்பு:ஆங்கில இதழ்கள் பகுப்பு:சேலம் மாவட்ட ஆசிரியர்கள் தொடங்கிய கட்டுரைகள்
பைசலாபாத் மாவட்டம்
பைசலாபாத் மாவட்டம் (Faisalabad District) (ضلع فیصل آباد) தெற்காசியாவின் பாகிஸ்தான் நாட்டின் பஞ்சாப் மாகாணத்தில் அமைந்த மாவட்டங்களில் ஒன்றாகும். பைசலாபாத் கோட்டத்தில் அமைந்த இம்மாவட்டத்தின் நிர்வாகத் தலைமையிடம் பைசலாபாத் நகரம் ஆகும். 1998-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 54,29,547ஆகும். மக்கள் தொகையில்  42%  பைசலாபாத் நகரத்திலும், நகர்புறங்களிலும் வாழ்கின்றனர். பாகிஸ்தானில் கராச்சி மற்றும் லாகூர் அடுத்து அதிக மக்கள் தொகை கொண்ட நகரமாக பைசலாபாத் உள்ளது.
மாவட்ட நிர்வாகம்
பைசலாபாத் மாவட்டத்தின் நிர்வாக வசதிக்காக பைசலாபாத், மதினா, ஜின்னா, இக்பால், சக் ஜும்ரா, ஜரண்வாலா, சமுந்திரி மற்றும் தண்டிலியான்வாலா எட்டு வட்டங்களாகப் பிரிக்கப்பட்டுள்ளது. எட்டு வட்டங்களை 820 வருவாய் கிராமங்களாகப் பிரிக்கப்பட்டுள்ளது. இம்மாவட்டத்தில் பைசலாபாத் பெருநகர மாநகராட்சியும், நான்கு நகராட்சி மன்றங்களையும் கொண்டுள்ளது.
மக்கள் தொகையியல்
1998-ஆம் ஆண்டில் மக்கள் தொகையியல் கணக்கெடுப்பின் படி, 5,856 சதுர கிலோ மீட்டர் பரப்பளவு கொண்ட பைசலாபாத் மாவட்டத்தின் மொத்த மக்கள் தொகை  54,29,547 ஆகும். அதில் ஆண்கள் 28,26,908 (50.07%); பெண்கள் 26,02,639 (49.93%) ஆக உள்ளனர். பாலின விகிதம் 100 பெண்களுக்கு 108.6 ஆண்கள் வீதம் உள்ளனர். நகரபுற மக்கள் தொகை 2318433 (42.70%) ஆக உள்ளது. எழுத்தறிவு விகிதம் 51.9% ஆக உள்ளது. தொகை வளர்ச்சி விகிதம் (1981 - 1998) 2.51% ஆக உள்ளது.
மொழிகள்
1998-ஆம் ஆண்டின் மக்கள் தொகை கணக்கெடுப்பின் படி பஞ்சாபி மொழி 97.5% மக்களின் தாய் மொழியாக உள்ளது. உருது மொழி 1.2% மக்கள் பேசுகின்றனர். உருது மொழி தேசிய மொழியாகவும்; ஆங்கில மொழி அலுவல் மொழியாகவும், பள்ளி மற்றும் கல்லூரிகளில் கற்பிக்கப்படுகிறது.
மேற்கோள்கள்
பகுப்பு:பாக்கித்தானின் மாவட்டங்கள்
கே. எம். பணிக்கர்
காவலம் மாதவா பணிக்கர் (Kavalam Madhava Panikkar) (3 ஜூன் 1895 - 10 டிசம்பர் 1963) இவர் ஓர் இந்திய அரசியல் பிரமுகரும், அரசு தூதரும் ஆவார். மேலும் பேராசிரியர், செய்தித்தாள் ஆசிரியர், வரலாற்றாசிரியர், புதின ஆசிரியர் என்று பன்முக ஆளுமைமிக்கவராக விளங்கினார். பிரிட்டிஷ் இந்தியப் பேரரசில் ஒரு சுதேச மாநிலமான திருவிதாங்கூரில் பிறந்த இவர் மெட்ராஸிலும், ஆக்ஸ்போர்டு பல்கலைக்கழகத்திலும் கல்வி பயின்றார்.
அலிகார் முஸ்லீம் பல்கலைக்கழகத்திலும் பின்னர் கல்கத்தா பல்கலைக்கழகத்திலும் பேராசிரியராகப் பணியாற்றிய பின்னர், 1925 இல் இந்துஸ்தான் டைம்ஸின் ஆசிரியரானார். பின்னர், அவர் சேம்பர் ஆஃப் பிரின்சஸின் செயலாளராக நியமிக்கப்பட்டார். அதை தொடர்ந்து பாட்டியாலா மாநிலத்திற்கும் பின்னர் பிகானேர் மாநிலத்திற்கும் வெளியுறவு அமைச்சராக செயல்ப்பட்டார்.
இந்தியா சுதந்திரம் அடைந்தபோது, 1947 ஐ.நா பொதுச் சபையின் அமர்வில் சர்தார் மாதவ பானிக்கர் நாட்டைப் பிரதிநிதித்துவப்படுத்தினார். பின் 1950 ல், இவர் சீனாவுக்கான இந்திய தூதராக நியமிக்கப்பட்டார். பணியில் வெற்றிகரமான செயல்பாடுகளால் பதவிக்காலத்திற்குப் பிறகு 1952 இல் எகிப்து நாட்டிற்கான இந்திய தூதராக நியமிக்கபட்டு எகிப்து சென்றார். மேலும் இவர் 1953 இல் அமைக்கப்பட்ட மாநில மறுசீரமைப்பு ஆணையத்தில் உறுப்பினராகவும் நியமிக்கப்பட்டார். பின்பு இவர் பிரான்ஸ்க்கான இந்தியாவின் தூதராகவும், இந்திய நாடாளுமன்றத்தின் மாநிலங்களவை உறுப்பினராகவும் இருந்தார். கூடுதலாக காஷ்மீர் பல்கலைக்கழகம் மற்றும் மைசூர் பல்கலைக்கழகத்தின் துணைவேந்தராகவும் பணியாற்றினார்.
ஆரம்பகால வாழ்க்கை மற்றும் கல்வி
மாதவ பணிக்கர் 1895 ஆம் ஆண்டில் திருவாங்கூர் சமஸ்தானத்தில் புத்திலத்து பரமேஸ்வரன் நம்பூதிரி மற்றும் சலாயில் குஞ்சிகுட்டி குஞ்சம்மா ஆகியோருக்குப் மகனாக பிறந்தார். தனது ஆரம்ப பள்ளிகல்வியை கோட்டயம் சி.எம்.எஸ் கல்லூரி பள்ளி மற்றும் சென்னை பால்ஸ் பள்ளி, வேப்பேரியில் பயின்றார்.
பின்னர் இவர் சென்னை கிறித்துவக் கல்லூரியில் இடைநிலை வகுப்புகளுக்கு சேர்ந்தார். எம்.சி.சி யில் அவர் புதேஷாத் ராமன் மேனன், நந்தியேலத் பத்மநாப மேனன் மற்றும் சதாசிவ ரெட்டி ஆகியோரின் சமகாலத்தவராக இருந்தார்.
வரலாற்று படிப்பை ஆக்சுபோர்டு பல்கலைக்கழகத்தில் சேர்ந்து படிப்பதற்காக ஏப்ரல் 1914 இல் இங்கிலாந்து சென்றார். பிறகு அங்கு படிப்பை முடித்த பணிக்கர் இலண்டனின் மிடில் டெம்பில் சட்டபடித்தை படித்து முடித்தார்.
தனது படிப்பை முடித்த பணிக்கர் பிறகு போர்த்துக்கல் மற்றும் ஆலந்து நாடுகள் மலபாருடன் இருந்த ஈடுபாட்டை ஆய்வு செய்ய போர்ச்சுகல் மற்றும் ஆலந்துக்குச் பயணித்தார். தனது ஆய்வின் முடிவுகளை "மலபார் மற்றும் போர்த்துகீசியம்" (1929) மற்றும் "மலபார் மற்றும் டச்சு" (1931) என்ற இரு புத்தகமாக வெளியிட்டார். மேலும் பணிக்கர் கேரள சாகித்ய அகாடமியின் முதல் தலைவராக இருந்தார். புகழ்பெற்ற கவிஞரும், நாடக ஆசிரியரும், பாடலாசிரியருமான காவலம் நாராயண பணிக்கருக்கு இவர் தாய்மாமன் ஆவார்.
தொழில்
alt=|வலது|thumb| [[விஜயலட்சுமி பண்டித் மற்றும் சோ என்லாய் ஆகியோருடன் பணிக்கர் (இடது).]] thumb|தனது தூதருக்கான ஆணையை [[மா சே துங்|மா சே துங்கிடம் வழங்குகிறார். சுமார். 1950கள்.]]]] படிப்பை முடித்து இந்தியா திரும்பிய பணிக்கர் முதலில் அலிகார் முஸ்லிம் பல்கலைக்கழகத்திலும் பின்னர் கொல்கத்தா பல்கலைக்கழகத்திலும்பேராசிரியராக பணி செய்தார். பிறகு. இந்துஸ்தான் டைம்ஸின் ஆசிரியராக 1925 இல் பத்திரிகை துறைக்கு திரும்பினார்.
நூற்பட்டியல்
ஆங்கிலத்தில் எழுதிய குறிப்பிடத்தக்கப் படைப்புகள்:
வெளி இணைப்புகள்
பகுப்பு:கோட்டயம் மாவட்ட நபர்கள் பகுப்பு:கேரள எழுத்தாளர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:மலையாள அறிவியலாளர்கள் பகுப்பு:மலையாள நபர்கள் பகுப்பு:1963 இறப்புகள் பகுப்பு:1895 பிறப்புகள் பகுப்பு:மாநிலங்களவை நியமன உறுப்பினர்கள்
இந்தோர் மராத்தான்
இந்தோர் மராத்தான் (Indore Marathon) என்பது இந்தூர் நகரில் ஆண்டுதோறும் நடைபெறும் ஒரு மாரத்தான் போட்டியாகும். இந்தூர் மாநகராட்சி நிறுவனம் இப்போட்டியை நடத்துகிறது. ரிலையன்சு கியோ இப்போட்டிக்கான நிதியுதவியை வழங்கி அதன் முதன்மை புரவலராக உள்ளது. ஒவ்வொரு ஆண்டும் இந்தூரில் இருந்தும், பல்வேறு பகுதிகளிலிருந்தும் பங்கேற்பாளர்கள் இங்கு வந்து மாரத்தான் போட்டியில் பங்கேற்கிறார்கள். 2015 ஆம் ஆண்டிலிருந்து இப்போட்டி தொடங்கப்பட்டு தொடர்ந்து நடந்து வருகிறது. "ஆரோக்கியமான மற்றும் சுறுசுறுப்பான இந்தோர்" என்ற தொலை நோக்கத்துடன் இப்போட்டி தொடங்கப்பட்டது.
அரை மாரத்தான்
நேரு விளையாட்டு அரங்கத்தின் வெளிப்புறத்தில் தொடங்கி கீதாபவன், பலாசியா, விசய் நகர் வழியாக மீண்டும் நேரு விளையாட்டு அரங்கத்தில் வந்து முடியும் 21 கிலோமீட்டர் தொலைவு ஓட்டம், அரை மாரத்தான் போட்டி என்றழைக்கப்படுகிறது.
10 கிலோமீட்டர் மாரத்தான்
நேரு விளையாட்டு அரங்கத்தின் வெளிப்புறத்தில் தொடங்கி கீதாபவன், பலாசியா, பரதேசிபுரா வழியாக மீண்டும் நேரு விளையாட்டு அரங்கத்தில் வந்து முடியும் 10 கிலோமீட்டர் தொலைவு ஓட்டமானது 10 கிலோமீட்டர் மாரத்தான் போட்டி என்றழைக்கப்படுகிறது.
பரிசுத் தொகை
அரை மாரத்தான் போட்டியின் அனைத்துலக ஆண்/பெண் வெற்றியாளர் ஒவ்வொருக்கும்  ரூ. 50,000 பரிசும் 10 கிமீ மராத்தனுக்கான அனைத்துலக ஆண்/பெண் வெற்றியாளர் ஒவ்வொருவருக்கும் ரூ 30,000 பரிசும் இங்கு வழங்கப்படுகிறது. 5 கிமீ மராத்தனுக்கான பரிசுப் பணம் ஏதும் வழங்கப்படுவது இல்லை.
மேற்கோள்கள்
பகுப்பு:இந்திய மாரத்தான்கள் பகுப்பு:2015-இல் உருவாக்கப்பட்ட அமைப்புகள்
கல்கணர்
கல்கணர் (Kalhana, Kalhan, கல்ஹானர்) இந்தியாவின் ஜம்மு காஷ்மீர் பகுதியைச் சேர்ந்த காஷ்மீர பண்டிதர் ஆவார். கி பி 12ஆம் நூற்றாண்டில் வாழ்ந்த கல்ஹானர், 1148 -1149 கால கட்டத்தில் சமசுகிருத மொழியில் எழுதிய இராஜதரங்கிணி (மன்னர்களின் ஆறு) எனும் கவிதை நூல்,  3449 செய்யுட்களுடனும், எட்டு தரங்கங்கள் (தரங்கம் எனில் அலை) எனும் அத்தியாயங்களுடன் கூடியது.
சமசுகிருத கவிதை வடிவில் உள்ள வரலாற்று நூலான இராஜதரங்கிணி    ஜம்மு காஷ்மீரின் 12ஆம் நூற்றாண்டின் வரலாற்றை கூறுவதுடன், இந்தியத் துணைக் கண்டத்தின் வரலாற்றையும் விவரிக்கிறது.
வாழ்க்கை
கல்ஹானர், லோகரா வம்ச காஷ்மீர் மன்னர் ஹர்சர் அமைச்சரவையில் பணியாற்றிய சன்பக்கா என்பவரின் மகனாவர். காஷ்மீர் பண்டிதர் குலத்தில் பிறந்த கல்ஹானர் சமசுகிருத மொழி அறிஞரும், கவிஞரும் ஆவார்.
வெளி இணைப்புகள்
பகுப்பு:இந்திய வரலாற்றாளர்கள் பகுப்பு:இந்திய எழுத்தாளர்கள் பகுப்பு:இந்தியக் கவிஞர்கள் பகுப்பு:சமசுகிருத நூலாசிரியர்கள் பகுப்பு:சமசுகிருத அறிஞர்கள் பகுப்பு:பன்னிரண்டாம் நூற்றாண்டு பகுப்பு:காஷ்மீர் மக்கள்
கோபிகா (நடிகை)
கோபிகா (பிறப்பு: பிப்ரவரி 1, 1985) தமிழ், தெலுங்கு, கன்னடம் மற்றும் மலையாளத் திரைப்பட நடிகையாவார். இவர் இயற்பெயர் கேர்ளி அண்டோ ஆகும். இவர் கேரளாவில் பிறந்தார், இவரின் தந்தை ஹன்டோ பிரான்சிஸ் மற்றும் தாய் டெசி ஹன்டோவின் ஆகியோர் ஆவார். தனது பன்னிரெண்டாம் வகுப்பு பள்ளிப்படிப்பை கேரளா மாநிலம், திருச்சூரில் உள்ள செயிண்ட் ராப்பெல்ஸில் பெண்கள் மேல்நிலைப்பள்ளியில் படித்து முடித்தார். பின்னர் தன் மேற்படிப்பை கோழிக்கோடு பல்கலைக்கழகத்தில் சமூகத்துவியல் படிப்பை படித்து முடித்தார்.
திருமண வாழ்க்கை
அஜிலேஷ் சாக்கோ என்பவரை 2008 ஆம் ஆண்டு மணந்தார். இவர்களது திருமணம் சூலை 27, 2008 அன்று கேரளாவில் நடந்தது. இவர்களுக்கு எமி, எய்தீன் என இரண்டு பிள்ளைகள் உள்ளனர்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள்
பான்டோதெனிக் அமிலம்
பான்டோதெனிக் அமிலம் (Pantothenic acid) என்னும் நீரில் கரையும் உயிர்ச்சத்தானது, பான்டோதெனேட் (அல்லது) உயிர்ச்சத்து பி5 என்றும் அழைக்கப்படுகிறது. பல விலங்குகளுக்கும், பான்டோதெனிக் அமிலமானது ஒரு அத்தியாவசியமான ஊட்டச்சத்தாகும். விலங்குகள் துணைநொதி எ (CoA) - யினைத் தயாரிக்க பான்டோதெனிக் அமிலம் தேவைப்படுகிறது. மேலும், புரதங்கள், மாவுப்பொருள்கள் மற்றும் கொழுப்பினைத் தொகுக்க, வளர்சிதைமாற்றம் செய்ய பான்டோதெனிக் அமிலம் உதவுகிறது.
பான்டோதெனிக் அமிலமானது பான்டோயேட் மற்றும் பீட்டா-அலனின் ஆகியவற்றின் அமைடு வடிவமாகும். எல்லா வகை உணவுப்பொருள்களிலும் பான்டோதெனிக் அமிலம் சிறிதளவுக் காணப்படுகிறது என்றாலும், முழுகூல வகைகள், தானியங்கள், பயறுவகைகள், முட்டைகள்,  இறைச்சி, தேனீ ஊன்பசை (அரச ஊன்பசை), வெண்ணைப் பழம் மற்றும் தயிர் ஆகியவற்றில் அதிக அளவு உள்ளது. சாதரணமாக, பான்டோதெனிக் அமிலமானது அதன் மதுசார ஒப்புமையாகயாகவும் (முன்னுயிர்ச்சத்து; பான்தெனோல்), கால்சியம் பான்டோதெனேட்டாகவும் உள்ளது. முடி மற்றும் தோல் பராமரிப்புப் பொருள்கள் சிலவற்றில் பான்டோதெனிக் அமிலம் இடுபொருளாக உள்ளது.
பான்டோதெனிக் அமிலம் 1919-ஆம் ஆண்டு ரோஜெர் வில்லியம்ஸ் என்பவரால் கண்டறியப்பட்டது.
தினத்தேவைகள்
நம் உடலில் 4'பாஸ்போபான்டெதீன், பான்டோதெனேட்டின் மிகுஇயக்க வடிவமாக கருதப்படுகின்றது என்றாலும், எந்தவொருக் கிளைப்பொருளும் பான்டோதெனிக் அமிலமாக சிதைக்கப்பட்ட பின்பே உறிஞ்சப்படுகின்றது. 10 மிகி கால்சியம் பான்டோதெனேட்= 9.2 மிகி பான்டோதெனிக் அமிலம்.
மேற்கோள்கள்
பகுப்பு:உயிர்ச்சத்துக்கள் பகுப்பு:ஆல்ககால்கள் பகுப்பு:கார்பாக்சமைடுகள் பகுப்பு:கார்பாக்சிலிக் அமிலங்கள்
தெளிகுற்றம்
தெளிகுற்றம் (cognisable offence) என்பது இந்தியா, இலங்கை, பாக்கித்தான் மற்றும் வங்கதேசம் நாடுகளின் சட்ட முறைமைகளின்படி குற்றம் என்று தெளிவாகத் தெரிந்துணரப்படக் கூடிய குற்றவகைப்பாடாகும். இக்குற்றங்களை இழைத்தோரைக் காவல்துறையினர் எவ்விதப் பிடி ஆணையும் (warrant) இன்றிக் கைது செய்யலாம்.
ஒருவரைக் கைது செய்யும் முறைமை
காவல் துறையினர் ஒருவரைக் கைது செய்வதாகக் கூறியவுடன் வார்த்தையாலோ அல்லது செயலிலாலோ காவலில் வைக்கபடுபவர் பணிந்து விட்டால் கைது முழுமையடைகிறது. அப்போது கைது செய்வதற்கு அவரின் உடலைத் தொட வேண்டும் என்பது அவசியமில்லை. பெண்களைப் பொறுத்தமட்டில், கைது செய்யப்படும்போது, கைதுக்குட்பட்டு அவர் ஒத்துக் கொண்டதாகவே காவல் துறையினரால் எடுத்துக் கொள்ளப்பட வேண்டும்.
கண்முன்பு பிடி ஆணையின்றி கைது செய்யக்கூடிய குற்றம் இழைத்தவரையோ அல்லது தேடப்படும் குற்றவாளியையோ தனிநபர் யாரும் கைது செய்ய முடியும். ஆனால் உடனடியாக அக்குற்றவாளி காவல் துறையினரிடம் ஒப்படைக்கப்பட வேண்டும்.
மேற்கோள்கள்
பகுப்பு:இந்தியாவில் சட்டம் பகுப்பு:இந்தியாவில் மனித உரிமைகள் பகுப்பு:இந்தியாவில் சட்ட அமலாக்கம்
குஜராத் உயர் நீதிமன்றம்
குஜராத் உயர் நீதிமன்றம் குஜராத் மாநில உயர் நீதிமன்றம் மே 1, 1960 ல் பம்பாய் மறு சீரமைப்பு சட்டம், 1960, ன்படி பம்பாய் மாநிலம் பிரிக்கப்பட்டபொழுது நிறுவப்பட்டது. தலைநகரமான அகமதாபாத்தில் இயங்குகின்றது. இந்த உயர் நீதீமன்றத்தில் பணியாற்றும் நீதிபதிகளின் எண்ணிக்கை 42 ஆகும்.
இந்தி மொழி இந்திய ஒன்றியத்தின் தேசிய மொழியல்ல ஒன்றியத்தின் அலுவல் மொழி மட்டுமே என்ற தீர்ப்பை 2010இல் கொடுத்தது இந்நீதிமன்றமே
ஏர்ஏசியா இந்தியா
ஏர்ஏசியா இந்தியா இந்திய-மலேசிய விமானசேவை ஆகும். இது ஏர்ஏசியாவின் துணையுடன் இயங்கி வரும் இந்த விமான சேவை ஆசியாவின் மிகப்பெரிய மற்றும் குறைந்த கட்டணத்துடன் கூடிய சேவையாகும். டாட்டா குழுமமும் ஏர்ஏசியாவும் சேர்ந்து இதனை நடத்தப்போவதாக பிப்ரவரி 19, 2013 ல் அறிவிக்கப்பட்டது. இதில் ஏர்ஏசியாவிற்கு 49 சதவீத பங்குகளும், டாடாவிற்கு 30 சதவீத பங்குகளும் மீதமுள்ள 21 சதவீத பங்குகளை அமித் பாடீயாவும் பகிர்ந்துகொண்டார்கள். இதன் மூலம் டாடா நிறுவனம் 60 ஆண்டுகளுக்கு பிறகு மீண்டும் தங்கள் காலடியினை விமான சேவையில் பதிக்க முடிந்தது.
முதன் முதலில் அந்நிய விமானசேவைக்கான கிளையினை இந்தியாவில் தொடங்கியது ஏர்ஏசியா ஆகும்.. இது உலகிலேயே மிகக்குறைவாக ஒரு இருக்கை மற்றும் ஒரு கிலோ மீட்டருக்கு ரூ 1.25 கட்டணத்தினை மட்டுமே வசூலிக்கிறது.
வரலாறு
இந்தியா குறைந்த கட்டணத்தில் விமான சேவை வழங்கும் நிறுவனங்களுக்கு ஏற்றாற்போல் வரி மற்றும் இதர வசதிகளை 2012 ல் செய்தது. இதன் மூலம் ஏர்ஏசியா அக்டோபர் 2012 ல் தனது சேவையினை தொடங்கியது. இந்திய அரசாணைப்படி (2013 ல்) அந்நிய முதலீடு 49 சதவீதத்திற்குள் இருக்க வேண்டும். எனவே பிப்ரவரி 2013 ல் ஏர்ஏசியா இந்தியாவில் 49 சதவீத பங்குகளுடன் விமானச்சேவையினை இயக்குவதற்காக விண்ணப்பித்தது. அதேபோல் டாட்டாவின் மகன்கள் நிறுவனம் மற்றும் டெல்ஸ்ட்ரா டிரேட்பிளேஸ் உடன் இணைந்து விமான சேவையினை இந்தியாவில் இயக்கப்போவதாக ஏர்ஏசியா அறிவித்தது. இந்த நிறுவனத்திற்கு டாட்டா குழுமம் சார்பாக இருவர் இயக்குநர்களாக இருக்கப்போவதாகவும் அறிவிக்கப்பட்டது. ஏர்ஏசியா சென்னை சர்வதேச விமான நிலையத்துடன் இணைந்த நகரங்களுடன் விமான சேவையினை சென்னை யினை அடிப்படையாகக் கொண்டு செயல்படுத்தியது. இந்திய விமான துறையில் இந்த முதல் அந்நிய முதலீட்டால் ஏர்ஏசியா கட்டணம் சம்பந்தப்பட்ட பல பிரச்சினைகளை சந்திக்க வேண்டியிருந்தது. இதற்குக் காரணம் விமான போக்குவரத்து அதிகரித்ததும், இந்திய விமானத்துறை தங்களை பலப்படுத்தியதும் ஆகும்.
ஏர்ஏசியா முதலில் 50 மில்லியன் அமெரிக்க டாலர்களை இந்த விமான சேவையில் முதலீடு செய்தது. இந்திய முழுவதும் உள்ள பயண ஏஜென்டுகளிடம் சரியான ஒப்பந்தங்கள் இல்லாததால் ஏர்ஏசியா தனது இயக்கத்தினை தொடங்குவதற்கான ஆயத்த பணிகளில் பின் தங்கியே இருந்தது. பயணிகளை விமானம் மூலம் ஏற்றிச் செல்வதற்காக ஏர்ஏசியாவிற்கு மார்ச் 3,2013 ல் அனுமதி அளிக்கப்பட்டது. ஏர்ஏசியா இந்தியாவில் விமான சேவையினை தொடங்கப் போவதென அறிவித்த இரண்டு மாதங்களுக்குள் டாடாவுடன் இணைந்து மார்ச் 28, 2013 ல் ஏர்ஏசியா என்ற தனியார் நிறுவனத்தினை இந்தியாவில் நிறுவியது. ஏப்ரல் மாதத்தில், பெங்களூருவில் நடைபெற்ற நேர்முகத்தேர்வு மூலம் தங்கள் நிறுவனத்தின் விமானத்திற்கான கேப்டன் மற்றும் இதர வேலையாட்களை தேர்வு செய்தது.
2014, மே 1 மற்றும் 2 ம் தேதிகளில் DGCA விடம் இருந்து ஏர் ஆபரேடர் அனுமதியினை பெறுவதற்காக விமானங்கள் கொச்சி, பெங்களூர் மற்றும் கொல்கத்தாவிற்கு அனுப்பப்பட்டன. அதன் பின்னர் விமான சேவையினை இந்தியாவில் இயக்குவதற்கான அதிகாரப்பூர்வ அனுமதி ஏர்ஏசியாவிற்கு வழங்கப்பட்டது.
மேலாண்மை
இந்த விமான சேவை தொடங்கும் போது, ஏர்ஏசியா நிறுவனத்திற்கு ரத்தன் டாட்டா தலைவராகப் பொறுப்பேற்பதைத் தான் விரும்புவதாக டோனி ஃபெர்னேன்டஸ் அறிவித்தார். ஆனால் அப்பொறுப்பை ஏற்க டாடா மறுத்தாலும் இந்த நிறுவனத்திற்கு (ஏர்ஏசியா) தலைமை அறிவுரையாளராக ஏர்ஏசியாவின் மேலாண்மையில் இருக்கப் பின்னாளில் சம்மதித்தார். மே 15, 2013 ல் மேலாண்மை ஆலோசகரான மிட்டு சண்டிலியாவை தலைமை நிர்வாக அதிகாரியாக ஏர்ஏசியா நிறுவனம் நியமனம் செய்தது. ஒரு மாதத்திற்கு பின்பு ஜூன் 17 ல், எஸ். ராமதுரை தலைமை நிர்வாக அதிகாரியாக பொறுப்பேற்றார். இவர் இந்திய மென்பொருள் நிறுவனமான டாட்டா கன்சல்டன்சி சர்வீசசின் முதன்மை செயல் அதிகாரியாக இருந்தவர்.
விமான குழுமங்கள்
ஏர்ஏசியா ஏர்பஸ் 320-200 விமான குழுக்களை இயக்குவதாக திட்டமிட்டது. அதன்படி ஆரம்பத்தில் மூன்று முதல் நான்கு வரையிலான 320 வகை ஏர்பஸ் விமானங்களை வாங்கி வேகமாக தனது விமான குழுக்களை விரிவுபடுத்தியது. இதன் முதல் விமானமான ஏர்பஸ் 320-200 விமானம் VT-ATF என பதிவுசெய்யப்பட்டு, ஏர்பஸ்ஸின் தொழிற்சாலையான துலூஸ்ஸிலிருந்து (பிரான்ஸ்), சென்னை சர்வதேச விமான நிலையத்திற்கு மார்ச் 22, 2014 கொண்டு வரப்பட்டது. மேலும் ஏர்ஏசியா நிறுவனம் பத்து ஏர்பஸ் 320-200 வகை விமானங்களைப் பெற அனுமதியினைப் பெற்றுள்ளது.
குறிப்புகள்:
பகுப்பு:இந்திய வானூர்தி நிறுவனங்கள்
புன்னாடு
சங்க இலக்கியங்கள் கூறும் புன்னாடு கபினி ஆற்றங்கரையின் தெற்கிலும் (எருமை நன்னாட்டிற்கு தெற்கிலும்), கொள்ளேகளம் பகுதிக்கு மேற்கிலும், கொடகு மலைகளுக்கு தென்கிழக்கிலும் அமைந்திருந்தது. சங்ககாலத்திலிருந்து கி.பி 5 ஆம் நூற்றாண்டு வரை புன்னாடு கொங்கின் ஒரு பகுதியாக இருந்துவந்தது. பின்னர் புன்னாட்டு அரசனுக்கு ஆண் வாரிசு இல்லாமல், இளவரசியை கங்க மன்னனுக்கு மணமுடித்து கொடுத்ததோடு, புன்னாடு கங்கவாடியொடு இணைக்கப்பட்டு புன்னாட்டின் வரலாறு முடிவடைந்தது. பின்னர் 16ஆம் நூற்றாண்டில் உம்மத்தூர் உடையார்கள் சத்தியமங்கலம், பவானி, ஈரோட்டை ஆண்டபோது, தெற்காணாம்பி / தெற்காணாம்பை நாடு என்ற புன்னாட்டின் பெரும்பகுதி , மீண்டும் கொங்கதேசத்தொடு இணைக்கப்பட்டு , அதன்பின் மீண்டும் பிரிக்கப்பட்டது.
சங்ககாலப் போர்
சங்ககாலத்தில் நன்னன் என்பவன் இப்புன்னாட்டின் மீது போர் தொடுத்தான். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை “அஞ்சவேண்டாம்” என்று கூறிக்கொண்டு ஆய் எயினன் என்பவன் மிஞிலியைத் தாக்கினான். ஆனால் ஆய் எயினன் போரில் மாண்டான்.
மேற்கோள்கள்
பகுப்பு:சங்க காலப் புவியியல்
டி. ஆர். பாப்பா
'''டி. ஆர். பாப்பா என அழைக்கப்படும் திருத்துறைப்பூண்டி இராதாகிருஷ்ணன் சிவசங்கரன் (பாப்பா)''' (3 சூலை 1923 – 15 அக்டோபர் 2004) தமிழக வயலின் இசைக் கலைஞரும், திரைப்பட இசையமைப்பாளரும், ஆவார். இவர் தமிழ், தெலுங்கு, சிங்களத் திரைப்படங்களுக்கு இசையமைத்துள்ளார்.
வாழ்க்கைக் குறிப்பு
சிவசங்கரன் என்ற இயற்பெயர் கொண்ட பாப்பா திருவாரூருக்கு அருகில் உள்ள திருத்துறைப்பூண்டியில் பிறந்தவர். தந்தை இராதாகிருஷ்ண பிள்ளை ஒரு வயலின் கலைஞர்.
மேற்கோள்கள்
பகுப்பு:தமிழ்த் திரைப்பட இசையமைப்பாளர்கள் பகுப்பு:2004 இறப்புகள் பகுப்பு:இசைப்பேரறிஞர் விருது பெற்றவர்கள் பகுப்பு:1923 பிறப்புகள் பகுப்பு:திருவாரூர் மாவட்ட நபர்கள்
இலங்கைப் பட்டயக் கணக்கறிஞர் கழகம்
இலங்கைப் பட்டயக் கணக்கறிஞர் கழகம் (ஆங்கிலம்: Institute of Chartered Accountants of Sri Lanka / ICASL) என்பது இலங்கையில் உள்ள தொழில்சார் கணக்கறிஞர்களின் அதியுயர் குழுவாகும். இந்த கழகமே இலங்கையில் உள்ள தொழில் சார் கணக்காளர்களுக்கு பட்டயக் கணக்கறிஞர் (Chartered Accountant) எனும் பட்டத்தினை வழங்கும் உரிமையினை உடையது. அது மட்டுமல்லாது இலங்கையில் கணக்கீடு தொடர்பான நியமங்களை வகுகின்ற/மாற்றுகின்ற தனியுரிமையினையும் கொண்டுள்ளது.
இவற்றையும் பார்க்க
பட்டயக் கணக்கறிஞர்
வெளி இணைப்பு
ICASL உத்தியோகபூர்வ இணையத்தளம்
பகுப்பு:கணக்கியல்
மலையம்பட்டு ஊராட்சி
மலையம்பட்டு ஊராட்சி (Malayambattu Gram Panchayat), தமிழ்நாட்டின் வேலூர் மாவட்டத்தில் உள்ள பேரனாம்பேட்டை வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1874 ஆகும். இவர்களில் பெண்கள் 932 பேரும் ஆண்கள் 942 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீலாந்திய மொழி
சீலாந்திய மொழி என்பது இந்தோ ஐரோப்பிய மொழிக்குடும்பத்தை சேர்ந்த செருமானிய மொழிகளுள் ஒன்றாகும். இம்மொழி நெதர்லாந்திலுள்ள சீலாந்தில் பேசப்படுகின்றது. இம்மொழி ஏறத்தாழ இரண்டு இலட்சம் மக்களால் பேசப்படுகின்றது. இம்மொழி இலத்தீன் எழுத்துக்களை ஒத்த சீலாந்திய எழுத்துக்களைக்கொண்டே எழுதப்படுகின்றது.
பகுப்பு:செருமானிய மொழிகள்
பாக்கித்தான் நாட்டுப்பண்
கௌமி தரானா ( Qaumi Taranah,  உருது : قومی ترانہ, ) என்பது உருதுவில் நாட்டுப் பண் என்பதாகும். இது பாக்கித்தானின் நாட்டுப் பண் ஆகும். இதற்கு 1949 இல் இசை அமைத்தவர் அகமது ஜி சாக்வா ஆவார். இந்த மெட்டுக்கு ஹஃபீஸ் ஜலந்தரி என்பவரால் 1952 இல் பாடல் எழுதப்பட்டது. இந்தப்பாடல் 1954 இல் பாக்கித்தான் நாட்டின் நாட்டுப்பண்ணாக அதிகாரப்பூர்வமாக ஏற்கப்பட்டது.
பாகிஸ்தனின் தேசியப்பிதாவான முகமது அலி ஜின்னா லாகூர் சேர்ந்த இந்து-மத எழுத்தாளரான, ஜகன்னாத் ஆஜாத் என்பவரை ஐந்து நாட்களுக்குள் நாட்டுப்பன்ணை எழுதக் கேட்டுக்கொண்டார். ஆஜாத் எழுதியப் பாடலை ஜின்னா ஏற்றுக்கொண்டார். எனினும், ஆஜாதின் வரிகள் 18 மாதங்க�ள் உபயோகப்படுத்தப்பட்டது. 1952 இல் அஃபீஜ் ஜுல்லுந்திரி எழுதிய வரிகள் ஏற்கப்பட்டது.
வரலாறு
1948 ஆம் ஆண்டின் தொடக்கத்தில், தென்னாப்பிரிக்காவில் இருந்த ஏ.ஆர் கனி, என்ற ஒரு முஸ்லீம் பிரமுகர் புதியதாக உருவான சுதந்திர பாக்கித்தான் நாட்டுக்கான நாட்டுப் பண்ணை எழுதுபவர் மற்றும் இசையமைப்பவர் என இருவருக்கு ரூபாய் ஐயாயிரம் என இரண்டு பரிசுகள் வழங்கப்படும் என அறிவித்தார். இவை சூன்1948 இல் அரசாங்க ஊடககத்தின் வாயிலாக விளம்பரம் வழியாக அறிவிக்கப்பட்டது, திசம்பர் 1948 இல் பாக்கிஸ்தான் அரசால் நாட்டுப்பண் கமிட்டி அமைக்கப்பட்டது. இக்கமிட்டியின் பணி சிறந்த பாடல், அதற்கான இசைக் கோர்வையைத் தேர்ந்தெடுப்பது ஆகும். இந்த கமிட்டி தகவல்கள் செயலாளர் ஷேக் முகம்மது இக்ரம் தலைமையில் நடைபெற்றது, மற்றும் இதன் உறுப்பினர்களாக பல அரசியல்வாதிகள், கவிஞர்கள், இசை கலைஞர்கள் போன்றோர் சேர்க்கப்பட்டுனர். பல பாடல்கள் பரிசீலிக்கப்பட்டது என்றாலும் எதிலும் முழுத் திருப்தி இல்லை.
நாட்டுப்பண் பாடல் வரிகள் இல்லாமல், முதல் தடவையாக பாக்கித்தானின் கராச்சி நகரில் ஈரான் ஷா பயண்ம் மேற்கொண்ட 1 மார்ச் 1950 அன்று  பாக்கிஸ்தான் கடற்படை இசைக்குழுவால் இசைக்கப்பட்டது.
அதன் பின்னர் பிரதமர் லியாகத் அலி கான் 3, மே 1950 ஆம் தேதி,  ஐக்கிய அமெரிக்காவுக்கு அரசுமுறை பயணம் மேற்கொண்டபொழுது இசைக்கப்பட்டது. எனினும், ஆகத்து 1954 வரை இதற்கு அதிகாரப்பூர்வமாக நாட்டுப்பண் அந்தஸ்துவழங்கப்படவில்லை. இந்த இசைக்கோவையை, நாட்டுப்பண் தேர்வு கமிட்டி பல கவிஞர்களுக்கு அனுப்பி அதற்கு பொருத்தமாக பாடல் எழுதி தருமாறு கேட்டுக்கொண்டது. சமர்பிக்கப்பட்ட பல நூறு பாடல்களை பரிசீலித்து ஹபீஸ் ஜலந்தரி  எழுதிய பாடலுக்கு ஒப்புதல் அளிக்கப்பட்டது. புதிய நாட்டுப்பண் ஆகத்து 13 1954 அன்று பாக்கித்தான் அரசின் வானொலியில் ஹஃபீஸ் ஜலந்தரி வரிகளுடன் முதல் முறையாக ஒலிபரப்பியது. பிறகு உத்தியோகபூர்வ ஒப்புதல் ஆகத்து 16, 1954 அன்று பாக்கித்தானிய ஒளிபரப்புத் துறை அமைச்சகம் மூலம் அறிவிக்கப்பட்டது.
மேற்கோள்கள்
பகுப்பு:நாட்டுப்பண்கள் பகுப்பு:பாக்கித்தான் பகுப்பு:பாக்கித்தான் தேசியச் சின்னங்கள்
பெங்காலி, நன்கௌரி
பெங்காலி (Bengali) என்பது இந்தியாவின் ஒன்றியப் பகுதிகளுள் ஒன்றான அந்தமான் நிகோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக பெங்காலி கிராமத்தில் 150 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 75.08% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
மேலவண்ணாரிருப்பு பிடாரியம்மன் கோயில்
மேலவண்ணாரிருப்பு பிடாரியம்மன் கோயில் தமிழ்நாட்டில் சிவகங்கை மாவட்டம், மேலவண்ணாரிருப்பு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் புரவி எடுப்பு முக்கியத் திருவிழாவாக நடைபெறுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மார்கரெட் ஹாமில்டன்
-மார்கரெட் ஹெபீல்ட் ஹாமில்டன் (Margaret Hamilton (scientist), ஆகஸ்ட் 17, 1936 பிறந்தார்) ஒரு அமெரிக்கன் கணினி அறிவியலாளரும், கணினி பொறியாளர் மற்றும் வணிக உரிமையாளரும் ஆவார். " மென்பொருள் பொறியியல் " என்ற சொல் இவரால் உருவக்கப்பட்டதாகும். ஹாமில்டன் மாசாச்சூசெட்சு தொழில்நுட்பக் கழகத்தில் டிராப்பர் ஆய்வகத்தில் மென்பொருள் பொறியியல் பிரிவின் இன் இயக்குநராக இருந்தார்  இந்நிறுவனம் அப்போலோ விண்வெளித் திட்டத்தில் பயணித்த விமானத்திற்கான மென்பொருளை உருவாக்கிய நிறுவனமாகும். 1986 இல், இவர் கேம்பிரிட்ஜ், மாசசூசெட்ஸில்  உள்ள ஹாமில்டன் டெக்னாலஜிஸ். ஐ என் சி. ஐ, டாட். இன். என்ற நிறுவனத்தை உருவாக்கி அதன்  முதன்மை செயல் அலுவலராகவும் ஆனார் இந்த நிறுவனம் யுனிவர்சல் சிஸ்டம்ஸ் லாங்குவேஜ்  என்ற மென்பொருள் வடிவமைப்பை விரிவாக்கம் செய்வதை அடிப்படையாகக் கொண்டது.
ஹாமில்டன், அவர் ஈடுபட்டுப் பங்காற்றிய 130 க்கும் மேற்பட்ட ஆவணங்கள், 60  செயல் திட்டங்கள் மற்றும் ஆறு முக்கிய நிகழ்ச்சிகளைப் பற்றிய அறிக்கைகள் ஆகியவற்றை வெளியிட்டுள்ளார்
2016 ஆம் ஆண்டு நவம்பர் 22, அன்று, நாசாவின் அப்பல்லோ மூன் பயணங்கள் பற்றிய விமானப்பயண மென்பொருள் வளர்ச்சியை முன்னெடுத்துச் சென்றமைக்காக,  அமெரிக்க ஜனாதிபதி பாரக் ஒபாமாவின் சுதந்திரத்திற்கான ஜனாதிபதி பதக்கம் அவருக்கு வழங்கப்பட்டது.
இளமையும் கல்வியும்
மார்கரெட் ஹீபீல்ட், 1936, ஆகஸ்ட் 17 ஆம் நாள் இந்தியானாவின் பியோலியில், கேனெத் ஹீபீல்ட் மற்றும் ரூத் எஸ்தர் ஹீபீல்ட் (என் பிரிடிங்டன்) ஆகியோருக்கு மகளாகப் பிறந்தார். 1954 இல் ஹான்காக் உயர்நிலைப் பள்ளியில் பட்டம் பெற்ற பிறகு, 1955 இல் மிச்சிகன் பல்கலைக் கழகத்தில் கணிதமும், 1958 இல் எர்ல்ஹாம் கல்லூரியில் சிறிய தத்துவத்தில் இளங்கலைப் பட்டமும் பெற்றார். அவர் ஹார்வர்டில் தனது இளங்கலை பட்டப்படிப்பை படித்துக்கொண்டிருக்கும் பொழுதே தனது கணவரின் உதவியுடன், பட்டம் பெறும் இறுதி இலக்குடன், உயர்நிலைப் பள்ளி கணிதத்தையும் பிரெஞ்சு மொழியையும் சுருக்கமாகக் கற்றுக் கொண்டார். பிராண்டேஸ் பல்கலைக்கழகத்தில் சுருக்க கணிதத்தில் பட்டப்படிப்பு படிப்பை மேற்கொள்வதற்கான நோக்கத்துடன், மாசசூசெட்சின் பாஸ்டனுக்குச் சென்றார்.
சுருக்க கணிதத்தை தொடர விரும்பும் மார்கரெட்டுக்கு ஒரு பெண் கணிதப் பேராசிரியர் மாதிரியாக விளங்குவதாகச் சுட்டிக்காட்டுகிறார்.மார்கரட்டின் தந்தை ஒரு தத்துவஞானியும் கவிஞரும் ஆவார். மேலும் அவரது தாத்தா, குவாக்கர் மினிஸ்டர் பள்ளியின் பள்ளி தலைமை ஆசிரியர் ஆவார். இவர்கள் உட்பட தொழில்நுட்ப உலகிற்கு வெளியே மார்கரெட்டிற்கு பல ஊக்குவிப்பாளர்கள் இருந்தனர். இவர்களே இவர் தத்துவம் பயிலக் காரணமாக இருந்ததாகக் குறிப்பிடுகிறார்.
மேற்கோள்கள்
பகுப்பு:கணினி நிரலர்கள் பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள் பகுப்பு:வாழும் நபர்கள் பகுப்பு:1936 பிறப்புகள்
இராபர்ட் நெல்சன்
ஆரம்ப கால வாழ்க்கை
அமெரிக்க மாநிலமான நெப்ராசுகாவிலுள்ள பிரிசுட்டோ கிராமத்தில் 1903 ஆம் ஆண்டு சூன் மாதம் 13 ஆம் தேதியன்று நெல்சன் ஒரு பண்ணையில் பிறந்தார்.
கல்வி
நெல்சன் 1929 ஆம் ஆண்டில் நெப்ராசுகா பல்கலைக்கழகத்தில் இளம் அறிவியல் பட்டமும் தொடர்ந்து முதுநிலை அறிவியல் பட்டமும் பெற்றார்.
தொழில்
நெல்சன் படிப்பை முடித்தவுடன், 1931 ஆம் ஆண்டில் அமெரிக்க வேளாண்மைத் துறையின் பூச்சியியல் மற்றும் தாவர தனிமைப்படுத்தல் பணியகத்தால் பணியமர்த்தப்பட்டார். இவரது முழு வாழ்க்கையும் இந்நிறுவனத்தின் பல்வேறு பதவிகளில் கழிந்தது. 1946 ஆம் ஆண்டு பூச்சிக்கொல்லி மற்றும் மென்னுண்ணிக் கொல்லி  திரையிடல் பிரிவுக்குப்  பொறுப்பேற்றார். 1953 ஆம் ஆண்டு இதே நிறுவனத்தின் வேளாண் ஆராய்ச்சி சேவைப் பிரிவுக்கு, குறிப்பாக வேளாண்மை துறையின்  பூச்சியியல் ஆராய்ச்சிக் கிளைக்கு மாற்றப்பட்டார்.
இந்த நேரத்தில் நெல்சன் அயோவா மாநில கல்லூரியிலும் ஓகையோ மாநில பல்கலைக்கழகத்திலும் மேலும் சில  பட்டதாரி நிலைப் படிப்புகளைப் படித்தார்.
நிர்வாகப் பணி
1955 ஆம் ஆண்டு மார்ச்சு மாதம் 14 ஆம் தேதிக்கும் 1969 ஆம் ஆண்டு சனவரி மாதம் 16 ஆம் தேதிக்கும் இடைப்பட்ட காலத்தில் நெல்சன் ஐரோப்பிய விண்வெளி முகமையில்  பல்வேறு பதவிகளை வகித்தார்.
அமெரிக்க வேளாண்மைத் துறையிலிருந்து ஓய்வு பெற்றவர் என்றாலும் ஐரோப்பிய விண்வெளி முகமை நிர்வாகத்தில் தொடர்ந்து செயலில் இருந்தார். நெல்சன் 1971 இல் அதன் தலைவராகவும் ஆனார்.
ஓய்வு
1972 இல் உண்மையிலேயே ஓய்வு பெற்ற பிறகு நெல்சனும் அவரது மனைவியும் லான்காம், மேரிலாந்திற்கு குடிபெயர்ந்தனர், 1987 ஆம் ஆண்டு ஐரோப்பிய விண்வெளித்துறை முகமையின் கிழக்கு கிளை எல்.ஓ ஓவார்டு சிறப்புமிக்க சாதனையாளர் விருது வழங்கி  கௌரவித்தது. பின்னர் இவர்கள் பென்சில்வேனியாவுக்கு இடம்பெயர்ந்தனர். 1991 ஆம் ஆண்டு  நவம்பர் 8 அன்று நெல்சன் இறந்தார்
மரபு
பேராசிரியர் மார்வின் ஆரிசு என்பவரால் நிறுவப்பட்ட ராபர்ட் எச். நெல்சன் சிம்போசியம் இவரது நினைவாக நிறுவப்பட்டது. ஆண்டுதோறும் சிம்போசியம் அமைப்பு நிகழ்ச்சிகளை நடத்துகிறது.
மேற்கோள்கள்
பகுப்பு:அமெரிக்க உயிரியலாளர்கள் பகுப்பு:பூச்சியியலாளர்கள்
வெப்ப விரவல்திறன்
வெப்பவியலில், வெப்பப் பரிமாற்றம் குறித்த ஆய்வில், வெப்ப விரவல்திறன் (thermal diffusivity) என்பது வெப்பக் கடத்துதிறனை அடர்த்தியாலும், நிலையான அழுத்தத்தில் நிலவும் தன்வெப்பக் கொள்திறனாலும் வகுக்கும்போது கிடைப்பதாகும். அது ஒரு பொருளின் வெம்பிய பக்கத்தில் இருந்து குளிர்ந்த பக்கத்துக்கு மாறும் வெப்பத்தின் வேகத்தை அளக்கிறது. இதன் அலகு m²/s ஆகும். பொதுவாக வெப்ப விரவல்திறனை α என்னும் குறியைக் கொண்டு குறிப்பர் என்றாலும், a, κ, K, மற்றும் D இவையும் பயன்பாட்டில் உண்டு. இதன் வாய்பாடு:
இங்கே,
\rho c_p\, இரண்டும் சேர்ந்து கொள்ளளவு வெப்பக் கொள்திறன் ஆகும் (J/(m³·K)).
வெப்பச் சமன்பாட்டில் பார்த்தது போல ,
வெப்ப விரவல்திறன் அதிகமிருக்கும் ஒரு பொருளில், வெப்பக் கடத்தல் விரைவாக நடைபெறும்.
மேற்கோள்கள்
பகுப்பு:வெப்பவியல்
ஆம்பலாப்பட்டு தெற்கு ஊராட்சி
ஆம்பலாப்பட்டு தெற்கு ஊராட்சி (Ambalapattu south Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4268 ஆகும். இவர்களில் பெண்கள் 2189 பேரும் ஆண்கள் 2079 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நுண்தொழில்நுட்பம்
அறிவியலாளர்கள் 1970 வாக்கில் ஒரே சில்லில் பேரளவு எண்ணிக்கையில் நுண்ணளவு திரிதடையங்களை அணிப்படுத்தும் நுட்பம் கைவரப்பெற்றனர்; நுண்மின்னனியல் சுற்றதர்கள் உயர்செயல்திறம், நம்பகம் துல்லியமானக் கச்சிதத்துடன் குறைந்த செலவில் பெருந்திரளாகச் செய்யப்பட்டன. இது தகவல் புரட்சிக்கு வழிவகுத்தது.
மிக அண்மையில், அறிவியலாளர்கள் மின்கருவிகள் மட்டுமன்றி, எந்திரக் கருவிகளையும், நுண்ணிலையில் பெருந்திரளாகச் செய்யக் கற்று, தொகுசுற்றதர்த் தொழில்நுட்பம் போன்ற மின் உலகின் நலங்களை எந்திர உலகிலும் உறுதிப் படுத்தியுள்ளனர். இன்றைய வளர்ந்த அமைப்புகளுக்கும் பொருள்களுக்கும் மின்னணுவியல் மூளையாக அமைதலைப் போலவே, நுண் எந்திரக் கருவிகளும் உணர்களையும் செயலிகளையும் உருவாக்கிக் கண்,காது, கை,கால்களாக புற உலகில் செயல்படுகின்றன.
இன்று, தானூர்திக் காற்றுப்பைகள், மைத்தாரை அச்சுப்பொறிகள், குருதி அழுத்த கண்காணிப்பிகள், எறிகாட்சியமைப்புகள் போன்ற இக்காலத்துப் பலவகைப் பொருள்களின் அடிப்படை உறுப்புகளாக நுண் எந்திரக் கருவிகள் அமைகின்றன. இந்தக் கருவிகள் மின்னணுவியல் போலவே எங்கும் பயன்படும் காலம் மிகத்தொலைவில் இல்லை எனத் தோன்றுகிறது.
நுண் மின்னெந்திர அமைப்புகள்
நுண் மின் எந்திர அமைப்புகள் (நுமிஎஅ-MEMS) எனும் சொல் 1980 களில் ஒற்றைச் சில்லில் அமைந்த புதிய நுட்பமான மின்னோடிகள், பல்லிணைகள் போன்ற நுண் மின் எந்திர அமைப்புகளுக்கான சுருக்கமாக உருவாக்கப்பட்டது. இன்று, நடைமுறையில் நுமிஎஅ- MEMS எனும் சொல் எந்திரப் பணியைச் செய்யும் பெருந்திரளாக உருவாக்கப்படும் நுண்கருவிகளுக்கு வழங்குகிறது  (எடுத்துகாட்டாக,நுண்சில்லில் உருவாக்கப்படும்  நுண்ணளவுப் பல்லிணைகளின் அணி நுமிஎஅ- MEMS ஆக்க் கருதப்படும். ஆனால், ஒருங்கொளியால் எந்திரவினைக்கு ஆட்பட்ட அடைப்புநீகியோ கடிகார உறுப்போ அப்படி அழைக்கப்படுவதில்லை). ஐரோப்பாவில் நுண் அமைப்புத் தொழில்நுட்பம் (Micro System Technology) என்பதன் சுருக்கமாக மிஅதொ- MST எனும் சொல் வழக்கில் உள்ளது.யப்பானில் நுமிஎஅ- MEMS எனும் சொல் நுண்ணெந்திரம் என்றே வழங்குகிறது. இச்சொற்களின் வேறுபாடு பொருட்படுத்த்த் தக்கதல்ல. இவற்றில் எதை வேண்டுமானாலும் மாற்றிப் பயன்படுத்துதல் வழக்கில் உண்டு.
நுண்தொழில்நுட்பம் ஒளியச்சிடல் முறையில் செயல்படுகிறது. பொருளின் மேற்பரப்பில் ஒளியலைகள் மறைதிரை ஊடாக குவியச் செய்யப்படுகின்றன. இவை வேதிப்படலத்தை திண்மையாக்குகின்றன. படலத்தின் மென்மை வாய்ந்த ஒளியலை வீழாத பகுதி கரைத்து நீக்கப்படுகிறது. பிறகு காப்பில்லாத பொருளை அமிலம் அரித்து வெளியேற்றுகிறது.
நுண்ணிலையில் செய்யப்படும் உறுப்படிகள்
ஒளியச்சிடல் முறையால் ஒரு நுண்மீட்டர் அளவில் பின்வரும் உறுப்படிகள் செய்யப்படுகின்றன:
சித்தார்த்தா முக்கர்ஜி
200px|thumb|வலது|சித்தார்த்தா முக்கர்ஜி சித்தார்த்தா முக்கர்ஜி (Siddhartha Mukherjee, பிறப்பு: 1970) என்பவர் இந்தியாவில் பிறந்த அமெரிக்க மருத்துவரும், அபுனைவு எழுத்தாளரும் ஆவார். 2010 ஆம் ஆண்டில் இவர் எழுதிய The Emperor of All Maladies: A Biography of Cancer என்ற நூலுக்கு புலிட்சர் பரிசு வழங்கப்பட்டது.
வாழ்க்கைச் சுருக்கம்
தற்போது இவர் நியூயார்க் நகர கொலம்பியா பல்கலைக்கழகத்தில் மருத்துவப் பேராசிரியராகப் பணியாற்றுகிறார். .
2010 ஆம் ஆண்டில் இவர் The Emperor of All Maladies: A Biography of Cancer, என்ற நூலை எழுதி வெளியிட்டார். நூல் புற்றுநோயின் வரலாற்றையும் மருத்துவர்கள அதனை எவ்வாறு எதிர்கொண்டார்கள் என்பது குறித்தும் விளக்குகிறது. பண்டைய எகிப்திய காலம் முதல் தற்போதைய நவீன காலம் வரை புற்றுநோய்ச் சிகிச்சை முறைகள் இந்நூலில் எழுதப்பட்டுள்ளது. இந்நூல் ஏற்கனவே வேறு பல விருதுகளையும் பெற்றுள்ளது. ஓப்ரா இதழ், மற்றும் நியூயார்க் டைம்ஸ் இதழ் ஆகியவற்றின் "2010 இன் முதல் 10 நூல்கள்" பட்டியல்களிலும், டைம் இதழின் புனைகதைகளல்லாத முதல் 10 நூல்கள் பட்டியலிலும் இடம்பெற்றுள்ளது. புனைகதையல்லாத பொதுப் பகுதிக்குக் கீழ் புலிட்சர் பரிசு $10,000 வழங்கப்பட்டுள்ளது. 2011 ஆம் ஆண்டில் டைம் இதழ் தெரிவு செய்த முதல் 100 செல்வாக்குள்ள மனிதர்கள் பட்டியலில் இவர் பெயரும் இடம்பெற்றுள்ளது.
நியூயார்க்கில் வசிக்கும் முக்கர்ஜி பிரபல ஓவியரான சாரா ச்சே என்ற அமெரிக்கரைத் திருமணம் புரிந்துள்ளார். இவர்களுக்கு லீலா, ஆரியா என்ற இரண்டு பெண்பிள்ளைகள் உள்ளனர்.
வெளி இணைப்புகள்
பகுப்பு:புலிட்சர் பரிசு பெற்றவர்கள் பகுப்பு:இந்திய எழுத்தாளர்கள் பகுப்பு:அறிவியல் எழுத்தாளர்கள் பகுப்பு:1970 பிறப்புகள் பகுப்பு:அமெரிக்க மருத்துவர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
கோத்தா ஸ்டார் மாவட்டம்
இந்த மாவட்டத்தில் தான் கெடா மாநிலத்தின் தலைநகரமான அலோர் ஸ்டார் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் உள்ளது.
பொது
கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.
பெயர்
கோத்தா ஸ்டார் என்ற பெயர் செட்டார் அல்லது 'ஸ்டாக்' (Stak) மரத்தில் இருந்து வந்தது. இது உண்ணக்கூடிய ஆரஞ்சு நிறப் பழங்களைக் கொண்ட ஒரு உள்நாட்டு (Bouea macrophylla) தாவரமாகும்.
நிர்வாகப் பிரிவுகள்
கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.
கெடா மாநிலச் சட்டமன்றம்
கெடா மாநிலச் சட்டமன்றத்தில் கோத்தா ஸ்டார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):
மேற்கோள்கள்
பகுப்பு:மலேசியாவின் மாவட்டங்கள்‎ பகுப்பு:கெடா மாநில மாவட்டங்கள்‎
கீழமணக்குடி ஊராட்சி
கீழமணக்குடி ஊராட்சி (Keelamanakudi Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1418 ஆகும். இவர்களில் பெண்கள் 701 பேரும் ஆண்கள் 717 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோமதியின் காதலன்
கோமதியின் காதலன் 1955 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், சாரங்கபாணி மற்றும் பலரும் நடித்துள்ளனர்.
மேற்கோள்கள்
பகுப்பு:1955 தமிழ்த் திரைப்படங்கள்‎ பகுப்பு:தமிழ்ப் புதினங்களை அடிப்படையாக கொண்ட திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:சாவித்திரி நடித்த திரைப்படங்கள்
இராஜஸ்தான் உயர் நீதிமன்றம்
இராஜஸ்தான் உயர் நீதிமன்றம் இராஜஸ்தான் மாநிலத்தில் ஜூன் 21, 1949 இல் இராஜஸ்தான் உயர் நீதிமன்ற அவசர சட்டம், 1949 ன்படி அமைக்கப்பட்டது. இது இராஜஸ்தான் ஜோத்பூரில் அமைந்துள்ளது. இதன் நீதிபதிகளின் எண்ணிக்கை 40 ஆகும்.
இந்நீதிமன்றம் மாகாராஜா சவாய் மான் சிங்கால் 1949 இல் ஜோத்பூரில் துவக்கி வைக்கப்பட்டது. அதன் பிறகு அதன் அமர்வுகள் ஜெய்ப்பூரில் நடத்தப்பட்டன. பின்னர் 1958 இல் கலைக்கப்பட்ட இந்நீதிமன்றம் மீண்டும் 1977 ஆம் ஆண்டு நிறுவப்பட்டது. இங்கு பணியாற்ற நிர்ணயிக்கப்பட்ட நீதிபதிகளின் எண்ணிக்கை 40.ஆனால்  பணியாற்றுவதோ 36 நீதிபதிகள் மட்டுமே. தற்பொழுதைய தலைமை நீதிபதியின் பெயர் நீதியரசர் நாராயண் ராய்.
வெளி இணைப்புகள்
பகுப்பு:இந்திய உயர் நீதிமன்றங்கள் பகுப்பு:இராஜஸ்தான் அரசு
பேரளி ஊராட்சி
பேரளி ஊராட்சி (Perali Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5035 ஆகும். இவர்களில் பெண்கள் 2473 பேரும் ஆண்கள் 2562 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
நீ எந்தன் வானம்
நீ எந்தன் வானம் 2000 இல் ஆர். கே. சுரேஷ் இயக்கி வெளிவந்த்து. இதில் விக்னேஷ், ரேஷ்மா, சரண்ராஜ், வடிவேலு, ராக்கி டெலிபோன் சத்யநாராயணன், பாஸ்கர், குமரிமுத்து மற்றும் ஓமக்குச்சி நரசிம்மன் போன்றோர் நடித்துள்ளனர். என். பாபு மற்றும் வி. உதயகுமார் இருவரும் தயாரித்துள்ளனர். இசை எஸ். பி. வெங்கடேஷ்
கதை
இந்த படம், மூன்று பயங்கரவாதிகள் அரசாங்க வாகனத்தில் வரும் பணத்தை திருடுவதில் ஆரம்பமாகின்றது. இந்த நடவடிக்கையில் அவர்கள் வாகனத்தில் வந்த காவல் அதிகாரிகளை கொலை செய்கின்றனர். மூன்று குற்றவாளிகளையும் பிடித்து தருபவருக்கு பண வெகுமதி வழங்கப்படும் என காவல்துறையினர் அறிவிக்கின்றனர். பயங்கரவாத குழுவின் தலைவரான பிரகாஷ் (ராக்கி), தனது கூட்டாளிகளான சிவா மற்றும் குணாவுடன் பசுமலை காட்டில் மறைந்துள்ளான் நம்பகமான ஆதாரத்துடன், சத்யா (விக்னேஷ்) மற்றும் அலெக்ஸ் பாண்டியன் (சரண்ராஜ்) ஆகியோரின் தலைமையில் காவல்துறையினர் காட்டில் முகாமிட்டுள்ளனர். சத்யா ஒரு நேர்மையான மற்றும் அமைதியான காவல் ஆய்வாளர் ஆவார், அலெக்ஸ் பாண்டியன் ஒரு அதற்கு நேர்மாறானவர். பசுமலை காட்டில், ஒரு சிறிய பழங்குடி குழு வசித்து வருகிறது அவர்கள் காவல் துறையினரை மரியாதையுடன் வரவேற்கின்றனர்.
பின்னர், சத்யா பழங்குடி பெண் மீனுவுடன் காதலில் விழுகிறார், இதற்கிடையில், பழங்குடி பெண்கள்  இரவு நேரங்களில் அடிக்கடி கொலை செய்யப்படுகிறார்கள். இதை அலெக்ஸ் பாண்டியன் செய்திருப்பதாக சத்யா முதலில் சந்தேகிக்கிறான். பின்னன், சத்யா மற்றும் அலெக்ஸ் பாண்டியன் ஆகிய இருவரும் சேர்ந்து மூன்று பயங்கரவாதிகள் மற்றும் கொலையாளியை தீபனை எவ்வாறு கைது செய்கிறார்கள் என்பதுதான் மீதமுள்ள கதை.
நடிகர்கள்
சுந்தராக விக்னேஷ்
ஆணைபோகி ஊராட்சி
ஆணைபோகி ஊராட்சி (Anaibogi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1912 ஆகும். இவர்களில் பெண்கள் 951 பேரும் ஆண்கள் 961 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நீ எந்தன் வானம்
நடிகர்கள்
அலெக்ஸ் பாண்டியாக சரண்ராஜ்
ஓட்டை ஒடைசலாக வடிவேலு
தீபனாக பாஸ்கர்
குமரிமுத்து
ஓமக்குச்சி நரசிம்மன்
ஜோக்கர் துளசி
முத்துக்காளை
கிங்காங்
மனோஜ்
அருணாக ரஷித் உமர்
ஹரிபாபா
பாபுஜி
வெள்ளையம்மாவாக வர்ஷா
தீபிகா
லஷ்மி பிரியா
டி. ஆர். ஸ்ரீலேகா
பிந்து
ஒலித்தொகுப்பு
ஆறு பாடல்களைக் கொண்ட இப்படத்திற்கு எச். பி. வெங்கடேஷ் இசையமைத்துள்ளார் பாடல்கள் பிறைசூடன் (கவிஞர்) மற்றும் மயில் எழுதியுள்ளனர்
வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=nee%20endhan%20vaanam